**Cesta III. triedy číslo 3650** (*III/3650*, staré číslo *III/050208*) je cesta III. triedy na Slovensku v okrese Trebišov. Jej celková dĺžka je 9 km.

Priebeh
-------

Cesta začína v obci Dargov križovatkou s cestou I. triedy 19 (európska cesta 50). Úsek v intraviláne obce má názov Jarná ulica. Ďalej cesta pokračuje cez obec Bačkov, kde tvorí Hlavnú ulicu. Následne sa na rozhraní katastrálnych území Bačkova a mesta Sečovce, medzi polohami *Višňovinky* (severozápad), *Pod Petrovým jarkom* (severovýchod), *Studnice* (juhozápad) a *Povrazy* (juhovýchod), križuje s cestou III. triedy 050210. Cesta pokračuje východným smerom do Albínova, mestskej časti Sečoviec, kde sa po križovatke s III/050215 stáča prudko na sever a mieri do obce Višňov. V intraviláne Višňova nesie názov Hlavná ulica. Komunikácia tu končí križovatkou s III/050247.

História
--------

Cesta vedúca touto trasou je zakreslená už na mape 3. vojenského mapovania (1875 – 1884). Podľa miestneho vlastivedného spravodaja (1978) prebehla v rámci 2. päťročnice (1956 – 1960) *„výstavba prípojovej cesty Albínov – Bačkov"*.

Autobusová doprava
------------------

Na trase sa nachádza niekoľko autobusových zastávok – v obci Bačkov (nákupné stredisku a č. d. 80), na križovatke s III/050210, v mestskej časti Albinov a v obci Višňov (nákupné stredisko). Pravidelné autobusové spojenie zabezpečuje ARRIVA Michalovce, a.s.

Nehodovosť
----------

Úsek prechádzajúci Albínovom je známy zvýšenou frekvenciou dopravných nehôd pre šmykľavý povrch vozovky za mokra a prudkú neprehľadnú zákrutu. Odporúčaná rýchlosť na tejto časti cesty je 40 km/h.

Pozoruhodnosti
--------------

V obci Dargov sa v blízkosti cestnej komunikácie nachádza vstup do vojenského bunkra. Pri vjazde do Bačkova sa nachádza starý židovský cintorín. Významnou sakrálnou pamiatkou je aj kamenný kríž z roku 1888 pri križovatke s III/050210, v extraviláne Albinova.

V roku 1981 v polohách *Žarjova* a *Višňovčik*, východne od obce Bačkov, medzi touto cestou a cestou III/050210, boli objavené stopy rozsiahlejšieho sídliska slovanského pôvodu, podľa črepového materiálu datovaného do 8. – 9. storočia.

Súradnice
---------

1. ↑  48°43′52″S 21°40′03″V﻿ / ﻿48,731215°S 21,667532°V﻿ / 48.731215; 21.667532
2. ↑  48°43′53″S 21°35′27″V﻿ / ﻿48,731409°S 21,590827°V﻿ / 48.731409; 21.590827
3. ↑  48°44′13″S 21°36′51″V﻿ / ﻿48,737013°S 21,614272°V﻿ / 48.737013; 21.614272
4. ↑  48°44′02″S 21°38′59″V﻿ / ﻿48,733824°S 21,649605°V﻿ / 48.733824; 21.649605

Referencie
----------

1. ↑  Chotárne názvy podľa: Gibala, Peter (1996), *Územný obvod Sečovce*, [Michalovce]: GIPRO IPK . Nástenná mapa umiestnená vo vestibule sečovského pracoviska Úradu práce, sociálnych vecí a rodiny Trebišov
2. ↑  Cestná databanka (2002), *Cestná sieť Slovenskej republiky : Cestné komunikácie v správe SC KSK – SÚ TV*, Bratislava: Slovenská správa ciest, dost. 2014-04-15 . Mierka mapového listu 1:100 000; Stav cestnej siete k 2013-01-01.
3. ↑  Bodnár, Marcel (2012), *Albínov : Miestna časť Sečoviec, okres Trebišov*, Košice, str. 11 . Materiál pre Mestský úrad Sečovce vypracovaný v PDF
4. ↑  [Korčmároš, Štefan] ([1978]), *Sečovce v rokoch rozvoja : Vlastivedný spravodaj*, Sečovce: [Vlastivedné múzeum v Sečovciach], str. 7
5. ↑  *811424 Trebišov – Nový Ruskov – Sečovce – Bačkov – Stankovce – Višňov/Parchovany/Sečovská Polianka*, Michalovce: ARRIVA Michalovce, 2014, dost. 2014-07-17 . Cestovný poriadok platný od 2014-03-01
6. ↑  *Pamiatky*, Sečovce: Mestský úrad Sečovce, 2012-04-13, dost. 2014-07-17
7. ↑  Gačková, Lýdia (2009), „Sečovce v praveku a včasnom stredoveku", in Ordoš, Ján, *Sečovce* (2. vyd.), Prešov: L.I.M. str. 25-32, ISBN  8296804383 Chybné ISBN , s. 30